stanford-oval/wikipedia huggingface dataset:
Tosa (Kōchi)

| Tosa (土佐市) |
| --- | --- |
 Näkymä Tosaan
 lippu:  Symboli
 Tosan sijainti Kōchin prefektuurissa
 Tosa
 Koordinaatit: 33°29′46″N, 133°25′31″E 
Valtio:  Japani
Alue:  Shikoku
Prefektuuri:  Kōchin prefektuuri
Pinta-ala:  
 – Kokonaispinta-ala:  91,50 km²
Väkiluku (10/2019):  27 037
 – Väestötiheys:  295,5 as./km²
Symbolit:  
 – Puu:  Neidonhiuspuu
 – Kukka:  Lilja
 – Lintu:  Viirupääkottarainen
 
 http://www.city.tosa.lg.jp/ 
Infobox OKVirheellinen NIMI-arvo: 
Tosa (jap. 土佐市, Tosa-shi) on Japanin kaupunki Shikokun saarella Kōchin prefektuurissa. Se sijaitsee prefektuurin keskiosassa Tyynenmeren Tosanlahden rannikolla Kōchin kaupungin lounaispuolella. Kaupungin itärajalla laskee mereen Niyodojoki. Vuoristo jakaa kaupungin kahteen alueeseen: pohjoisosan tasangolla sijaitsee Takaokan alue, etelässä Tyynenmeren rannikolla Niin ja Usan kaupunginosat. Tosaan kuuluu myös osa Uranouchinlahdesta ja Yokonamin niemimaan kärki, joka on liitetty kaupunkiin sillalla. Kaupungissa on 27 037 asukasta (lokakuussa 2019) ja sen pinta-ala on 91,50 neliökilometriä.
Tosan kaupungin juuret ovat vuoden 1958 kuntaliitoksessa, jossa liitettiin yhteen Takaokan ja Usan maaseutukaupungit sekä Niin kyläkunta. Liitoksessa perustettiin uusi Takaokan maaseutukaupunki, jolle myönnettiin kuitenkin jo seuraavana vuonna kaupunkioikeudet. Samalla se muutti nimensä Tosaksi. Merkittäviä elinkeinoja ovat maanviljely, joka tuottaa esimerkiksi riisiä, sitrushedelmiä, röyhyvihvilää ja kasviksia, boniitin kalastus ja siitä tehdyn katsuobushin valmistus. Japaninpaperin valmistus on tärkeä perinteisen käsityöteollisuuden ala.
Tosassa sijaitsee kaksi Shikokun pyhiinvaellusreitin temppeliä,  Kiyotaki-ji (temppeli nro. 35) Takaokan alueella ja Shōryū-ji (temppeli nro. 36) Usan alueella Yokonamin niemimaalla.
Kuvia

Kasvihuoneita Niin alueella
Kiyotaki-jin temppeli
Shōryū-jin temppeli
Tosan ryhävalaspatsas
Aiheesta muualla

Kuvia tai muita tiedostoja aiheesta Tosa Wikimedia Commonsissa
Kaupungin internetsivut (japaniksi)
Turvakielto

Turvakielto on väestötietojärjestelmästä ja Digi- ja väestötietoviraston varmennepalveluista annetun lain (661/2009) 4 luvun 36 §:n mukainen tietojenluovutuskielto, joka koskee henkilön asuinpaikkaa, kotikuntaa ja osoitteita. Henkilön muita tietoja turvakielto sen sijaan ei koske.
Turvakieltoa voi hakea kirjallisesti Digi- ja väestötietovirastolta, jos henkilö voi olettaa perustellusti oman tai perheensä turvallisuuden olevan vaarassa. Turvakielto on ensimmäisellä kerralla voimassa enintään viisi vuotta ja sitä voidaan sen jälkeen jatkaa kaksi vuotta kerrallaan. Eniten turvakieltoa ovat hakeneet poliisit ja parisuhteesta eronneet naiset. Huhtikuussa 2008 turvakiellon piirissä oli noin 7 200 henkilöä.
Turvakieltoa ei saa automaattisesti, kuten esimerkiksi osoitepalvelukiellon, vaan turvakielto myönnetään vain, kun hakijalla on esittää perustellut syyt pelätä oman tai perheensä turvallisuuden olevan hakijan ammatin tai esimerkiksi hakijaan aikaisemmin kohdistuneen rikoksen vuoksi vakavassa vaarassa.
Tietojenluovutuskiellon saa ulotettua myös Traficomin tietoihin, jolloin ajoneuvon omistajan/haltijan nimi/osoitetietoja ei luovuteta.
Tieto turvakiellosta annetaan myös niille viranomaisille, jotka virkatehtävää hoitaakseen saavat turvakiellon suojaamia tietoja. Heillä on virkatehtävää hoitaessaan erityinen velvollisuus huolehtia, etteivät turvakiellon suojaamat tiedot pääse ulkopuolisten käsiin. Monet viranomaiset, kuten Kela ja Verohallinto, ovat keskittäneet turvakieltoasiakkaiden palvelun valittuihin puhelinkeskuksiin.
Turvakiellon voi saattaa koko perhettä koskevaksi, tosin se täytyy turvakieltohakemuksessa erikseen pyytää.
Aiheesta muualla

Turvakielto DVV:n sivuilla
Rikosuhripäivystyksen tietosivu yhteystietojen luovutuskielloista
Trumbo (elokuva)

| Trumbo |
| --- | --- |

Ohjaaja:  Jay Roach
Käsikirjoittaja:  John McNamara
Tuottaja:   Michael London  Janice Williams  Shivani Rawat  Monica Levinson  Nimitt Mankad  John McNamara  Kevin Kelly Brown 
Säveltäjä:  Theodore Shapiro
Kuvaaja:  Jim Denault
Leikkaaja:  Alan Baumgarten
Pääosat:   Bryan Cranston  Adewale Akinnuoye-Agbaje  Louis C.K.  David James Elliott  Elle Fanning  John Goodman  Diane Lane  Michael Stuhlbarg  Alan Tudyk  Helen Mirren 
Valmistustiedot
Valmistusmaa:  Yhdysvallat
Tuotantoyhtiö:   ShivHans Pictures  Everyman Pictures  Groundswell Productions 
Levittäjä:  Bleecker Street
Ensi-ilta:   2015-9-1212. syyskuuta 2015 (TIFF)  2015-11-66. marraskuuta 2015 (Yhdysvallat)  
Kesto:  124 minuuttia
Alkuperäiskieli:  englanti
Budjetti:  15 miljoonaa dollaria
Tuotto:  13,3 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Trumbo on vuonna 2015 ensi-iltansa saanut elämäkerrallinen draamaelokuva, jonka on ohjannut Jay Roach. Sen pääosaa esittää Bryan Cranston, joka sai parhaan miespääosan Oscar-ehdokkuuden roolistaan. Muita rooleja esittää muun muassa Diane Lane, Helen Mirren, Louis C.K., Elle Fanning, John Goodman, ja Michael Stuhlbarg. Elokuva kertoo Hollywoodissa vaikuttaneesta elokuvakäsikirjoittajasta, Dalton Trumbosta, jota Cranston näyttelee.
Arvioita

Metacritic: 60/100
IMDb: 7,5/10
Helsingin Sanomat:
Aamulehti:
Empire:
The Guardian:
Rolling Stone:
Roger Ebert:
Tunnustukset

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Voitto / Ehdokkuus |
| --- | --- | --- | --- |
| Bafta | Paras miespääosa | Bryan Cranston | Ehdokkuus |
| Golden Globe | Paras miespääosa draamaelokuvassa | Bryan Cranston | Ehdokkuus |
| Golden Globe | Paras naissivuosa | Helen Mirren | Ehdokkuus |
| Oscar | Paras miespääosa | Bryan Cranston | Ehdokkuus |
| Screen Actors Guild | Paras miespääosa | Bryan Cranston | Ehdokkuus |
| Screen Actors Guild | Paras naissivuosa | Helen Mirren | Ehdokkuus |
| Screen Actors Guild | Paras näyttelijäkokoonpano | Adewale Akinnuoye-Agbaje, Louis C.K., Bryan Cranston, David James Elliott, Elle Fanning, John Goodman, Diane Lane, Helen Mirren, Michael Stuhlbarg, Alan Tudyk | Ehdokkuus |
Aiheesta muualla

Viralliset kotisivut (englanniksi)
Trumbo Internet Movie Databasessa (englanniksi)
Tule rauhan henki

| Tule rauhan henki Joel Hallikainen |
| --- | --- | --- |

Studioalbumin tiedot
 Julkaistu: 2007
 Formaatti: CD
 Tyylilaji: gospel
 Kesto: 44.42
 Levy-yhtiö: Suomi-Solistit
Joel Hallikaisen muut julkaisut
| Puhu minulle 2006 | Tule rauhan henki 2007 | Surun sillalla 2007 |
Tule rauhan henki on Joel Hallikaisen studioalbumi ja järjestyksessään kolmas gospeläänite, joka julkaistiin vuonna 2007.
Kappaleet

Rukous on rakkautta – 2.55
Olen kuullut on kaupunki tuolla – 3.58
Nimesi rakas – 3.06
Sinussa kaikki on yhtä – 3.35
Valo näkyy pimeässä – 4.51
Herra kädelläsi – 4.34
Rakkaus on kaikki – 3.20
Siipirikko – 3.10
Tule rauhan Henki – 3.08
Rakkaus on lahja Jumalan – 3.10
Minä tulin sinua varten – 4.10
Mua siipeis suojaan kätke – 2.40
Runo: Jäljet hiekassa – 2.01
Truman

Truman voi tarkoittaa seuraavia:
Henkilöitä > Truman sukunimenä

Harry S. Truman (1884–1972), Yhdysvaltojen presidentti 1945–1953
Bess Truman (1885–1982), presidentti Harry S. Trumanin puoliso
Louis W. Truman (1908–2004), yhdysvaltalainen kenraaliluutnantti
Margaret Truman (1924–2008), yhdysvaltalainen laulaja, näyttelijä, toimittaja ja kirjailija, presidentti Harry S. Trumanin tytär
Ralph E. Truman (1880–1962), yhdysvaltalainen kenraalimajuri
Henkilöitä > Truman etunimenä

Truman Capote (1924–1984), yhdysvaltalainen kirjailija ja journalisti
Henkilöitä > Kuvitteellisia

Truman Burbank, päähenkilö Peter Weirin elokuvassa Truman Show
Will Truman, komediasarjassa Will & Grace
Muuta

Truman, Frank Piersonin ohjaama televisioelokuva vuodelta 1995
Paras ystäväni Truman (Truman), Cesc Gayn ohjaama elokuva vuodelta 2015
USS Harry S. Truman (CVN-75), Yhdysvaltojen laivaston lentotukialus
Truman Tr2, Suomessakin käytössä ollut yhdysvaltalainen höyryveturityyppi.
Kfar Truman, paikkakunta Israelissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Truman”, voi hakea sivunnimihaulla, laajalla sivunnimihaulla tai tekstihaulla.
Työjärvi (Hämeenlinna)

| Työjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna, Hattula
Koordinaatit:  61°10′59″N, 24°22′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  oja Jokijärveen 
Järvinumero:  35.771.1.010
Mittaustietoja
Pinnankorkeus:  85,1 m  
Rantaviiva:  0,856 km  
Pinta-ala:  2,74 ha  
Saaria:  ei saaria 
 fiTyöjärvi 
Työjärvi  on Kanta-Hämeessä Hämeenlinnassa ja Hattulassa sijaitseva järvi.
Maantietoa

Järven pinta-ala on 2,7 hehtaaria ja se on 400 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 850 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 85,1 metriä mpy.
Tunisian cup

| Tunisian cup |
| --- | --- |

Laji:  Jalkapallo
Maa(t):   Tunisia
Perustettu:  1922
Joukkueita:  32
Hallitseva mestari:  Olympique de Béja (2023)
Eniten mestaruuksia:  Espérance (15)
Tunisian cup (arab. كأس تونس لكرة القدم‎) on Tunisian jalkapallon kansallinen cup-kilpailu. Sitä on pelattu vuodesta 1922 lähtien. Eniten voittoja on kerännyt Espérance Sportive de Tunis (15). Cup toimii pudotuspelin tavoin.
Mestarit

| 0 | 1 | 2 |
| --- | --- | --- |
|  1922–1923 – Avant Garde  1923–1924 – Racing Club  1924–1925 – Stade Gaulois  1925–1926 – Sporting Club  1926–1927 – Stade Gaulois  1927–1928 – Ei pelattu  1928–1929 – Ei pelattu  1929–1930 – US Tunisienne  1930–1931 – US Tunisienne  1931–1932 – Racing Club  1932–1933 – US Tunisienne  1933–1934 – US Tunisienne  1934–1935 – US Tunisienne  1935–1936 – Italia  1936–1937 – Stade Gaulois  1937–1938 – Sporting Club  1938–1939 – Espérance  1939–1940 – Ei pelattu  1940–1941 – Ei pelattu  1941–1942 – US Ferryville  1942–1943 – Ei pelattu  1943–1944 – Ei pelattu  1944–1945 – Olympique Tunis  1945–1946 – Patrie FC  1946–1947 – CS Hammam-Lif  1947–1948 – CS Hammam-Lif  1948–1949 – CS Hammam-Lif  1949–1950 – CS Hammam-Lif  1950–1951 – CS Hammam-Lif  1951–1952 – Ei pelattu  1952–1953 – Ei pelattu  1953–1954 – CS Hammam-Lif  1954–1955 – CS Hammam-Lif  1955–1956 Stade Tunisien  |  1957 – Espérance  1958 – Stade Tunisien  1959 – ES Sahel  1960 – Stade Tunisien  1961 – AS Marsa  1962 – Stade Tunisien  1963 – ES Sahel  1964 – Espérance  1965 – Club Africain  1966 – Stade Tunisien  1967 – Club Africain  1968 – Club Africain  1969 – Club Africain  1970 – Club Africain  1971 – CS Sfaxien  1972 – Club Africain  1973 – Club Africain  1974 – ES Sahel  1975 – ES Sahel  1976 – Club Africain  1977 – AS Marsa  1978 – Ei pelattu  1979 – Espérance  1980 – Espérance  1981 – ES Sahel  1982 – CA Bizertin  1983 – ES Sahel  1984 – AS Marsa  1985 – CS Hammam-Lif  1986 – Espérance  1987 – CA Bizertin  1988 – CO Transports  1989 – Espérance  1990 – AS Marsa  |  1991 – Espérance  1992 – Club Africain  1993 – Olympique de Béja  1994 – AS Marsa  1995 – CS Sfaxien  1996 – ES Sahel  1997 – Espérance  1998 – Club Africain  1999 – Espérance  2000 – Club Africain  2001 – CS Hammam-Lif  2002 – Ei pelattu  2003 – Stade Tunisien  2004 – CS Sfaxien  2005 – ES Zarzis  2006 – Espérance  2007 – Espérance  2008 – Espérance  2009 – CS Sfaxien  2010 – Olympique de Béja  2011 – Espérance  2012 – Ei pelattu  2013 - CA Bizertin  2014 – ES Sahel  2015 – ES Sahel  2016 – Espérance  2017 – Club Africain  2018 – Club Africain  2019 – CS Sfaxien  2020 – US Monastir  2021 – CS Sfaxien  2022 – CS Sfaxien  2023 – Olympique de Béja  |
Joukkueiden mestaruudet cupissa

| Joukkue | Mestaruudet | Mestaruusvuosi |
| --- | --- | --- |
| Espérance | 15 | 1939, 1957, 1964, 1979, 1980, 1986, 1989, 1991, 1997, 1999, 2006, 2007, 2008, 2011, 2016 |
| Club Africain | 13 | 1965, 1967, 1968, 1969, 1970, 1972, 1973, 1976, 1992, 1998, 2000, 2017, 2018 |
| ES Sahel | 10 | 1959, 1963, 1974, 1975, 1981, 1983, 1996, 2012, 2014, 2015 |
| CS Hammam-Lif | 9 | 1947, 1948, 1949, 1950, 1951, 1954, 1955, 1985, 2001 |
| Stade Tunisien | 6 | 1956, 1958, 1960, 1962, 1966, 2003 |
| US Tunisienne | 5 | 1930, 1931, 1933, 1934, 1935 |
| AS Marsa | 5 | 1961, 1977, 1984, 1990, 1994 |
| CS Sfaxien | 4 | 1971, 1995, 2004, 2009 |
| CA Bizertin | 3 | 1982, 1987, 2013 |
| Olympique de Béja | 3 | 1993, 2010, 2023 |
| Stade Gaulois | 3 | 1925, 1927, 1937 |
| Racing Club | 2 | 1924, 1932 |
| Sporting Club | 2 | 1926, 1938 |
| Avant Garde | 1 | 1923 |
| Italia de Tunis | 1 | 1936 |
| US Ferryville | 1 | 1942 |
| Olympique Tunis | 1 | 1945 |
| Patrie FC | 1 | 1946 |
| CO Transports | 1 | 1988 |
| ES Zarzis | 1 | 2005 |

Tunisian jalkapallo
| --- | --- |
Miesten sarjat::  Ligue 1 • Ligue 2 • Ligue 3 • Ligue Amateur 4 • Tunisian jalkapalloliiga (1921–1957)
Miesten cupit::  Tunisian cup • Liigacup (1999–2007) • Supercup (1993–2001)
Maajoukkueet::  Tunisian maajoukkue • Tunisian A' maajoukkue • Tunisian olympiajoukkue • Tunisian alle 20-vuotiaiden maajoukkue • Tunisian alle 17-vuotiaiden maajoukkue • Tunisian naisten maajoukkue
Liitot::  Tunisian jalkapalloliitto
Palkinnot::  Kultainen pallo
V.666

| ”v> 666” Vader |
| --- | --- | --- |

Singlen tiedot
 Albumilta: XXV
 Julkaistu: toukokuussa 2008
 Tuottaja(t): Piotr Wiwczarek
 Tyylilaji: death metal
 Kesto: 04.45
 Levy-yhtiö: Regain Records
Vaderin muut singlet
| ”Beware the Beast” 2004 | ”v.666” 2008 | ”The Upcoming Chaos” 2008 |
v.666 on puolalaisen death metal -yhtye Vaderin single, joka on julkaistu yhtyeen 20-vuotisen taipaleen kunniaksi tukemaan livealbumi XXV:tä vuonna 2008. Singlet eivät ole olleet myynnissä, vaan ne ovat olleet ilmaislevityksessä yhtyeen vuosipäivän keikalla 30. elokuuta 2008.
Kappaleet

Carnal – 2.09 (v.666 version)
Vicious Circle – 2.36 (v.666 version)
Kokoonpano

Peter – sähkökitara, laulu
Mauser – sähkökitara, taustalaulu
Novy – bassokitara, taustalaulu
Daray – rummut
Siegmar – kosketinsoitin
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Umetarō Suzuki

| Umetarō Suzuki |
| --- | --- |

Henkilötiedot
Syntynyt: 7. huhtikuuta 1874 Shizuokan prefektuuri, Japani
Kuollut: 20. syyskuuta 1943 (69 vuotta)
Kansalaisuus:  Japani
Umetarō Suzuki (jap. 鈴木 梅太郎, Suzuki Umetarō, 7. huhtikuuta 1874 – 20. syyskuuta 1943) oli japanilainen tiedemies. Hänet tunnetaan tiamiiniin eli B1-vitamiiniin liittyneistä tutkimuksistaan. Suzuki toimi myös professorina Tokion yliopistossa.
Vaaleanokkatoko

| Vaaleanokkatoko |
| --- | --- |
 Koiras  L. p. alalaji. pallidirostris Angolassa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Bucerotiformes
Heimo::  Sarvinokat Bucerotidae
Suku::  Lophoceros
Laji::  pallidirostris
Kaksiosainen nimi
 Lophoceros pallidirostris  (Hartlaub & Finsch, 1870) 
Synonyymit
 Tockus pallidirostris (Hartlaub & Finsch, 1870) 
 Likimääräinen levinneisyys.
Alalajit
 T. p. pallidirostris (Hartlaub & Finsch, 1870)  T. p. neumanni Reichenow, 1894 
Katso myös
   Vaaleanokkatoko Wikispeciesissä   Vaaleanokkatoko Commonsissa 
Infobox OKNimi-testi OKIUCN-testi OK: 
Vaaleanokkatoko (Lophoceros pallidirostris), aiemmalta nimeltään valkonokkatoko, on sarvinokkien heimoon kuuluva lintu. Sitä tavataan seuraavissa maissa: Angola, Kongon demokraattinen tasavalta, Malawi, Mosambik, Tansania ja Sambia sekä vaeltavana Keniassa.
Kannan suuruutta ei ole määritetty, mutta lajin on ilmoitettu olevan laajalle levinnyt ja paikallisesti yleinen sopivissa olosuhteissa. Kanta on kuitenkin pienenemässä elinalueiden tuhoutumisen vuoksi ja siksi että sen kanssa kilpailee harmaatoko (Lophoceros nasutus)
Aiheesta muualla

Tockus pallidirostris  Birdlife.org (Arkistoitu – Internet Archive) (englanniksi)
Tip Top

| Tip Top |
| --- | --- |

Ohjaaja:  Serge Bozon
Käsikirjoittaja:   Serge Bozon  Axelle Ropert  (yhteistyössä myös Odile Barski) 
Perustuu:  Bill Jamesin romaaniin Tip Top (2006)
Tuottaja:   Jesus Gonzalez-Elvira  Philippe Martin  Nicolas Steil  David Thion 
Säveltäjä:  Roland Wiltgen
Kuvaaja:  Céline Bozon
Leikkaaja:  François Quiqueré
Pääosat:   Isabelle Huppert  Sandrine Kiberlain  François Damiens 
Valmistustiedot
Valmistusmaa:   Ranska  Luxemburg  Belgia 
Tuotantoyhtiö:   Les Films Pelléas (Ranska)  Iris Films (Ranska)  Canal+ (Ranska)  Ciné+ (Ranska)  Hérodiade (Ranska)  Iris Productions (Luxemburg)  Artémis Productions (Belgia) 
Ensi-ilta:   2013-5-1919. toukokuuta 2013 (Cannesin elokuvajuhlat, Ranska)  
Kesto:  106 minuuttia
Alkuperäiskieli:   ranska  (esiintyy myös arabiaa) 
Aiheesta muualla
IMDb 
AllMovie
Infobox OKNimi-testi OK: 
Tip Top on vuonna 2013 ensi-iltansa saanut Serge Bozonin ohjaama ranskalais-luxemburgilais-belgialainen rikoskomediaelokuva, jonka pääosissa ovat Isabelle Huppert, Sandrine Kiberlain ja François Damiens. Elokuva perustuu walesilaisen Bill Jamesin samannimiseen Sally Bithron -romaaniin Tip Top (2006), jonka pohjalta Serge Bozon, Axelle Ropert ja Odile Barski laativat elokuvan käsikirjoituksen. Elokuvan tuottajina olivat Jesus Gonzalez-Elvira, Philippe Martin, Nicolas Steil ja David Thion.
Tip Top sai ensi-iltansa vuoden 2013 Cannesin elokuvajuhlilla Quinzaine des réalisateurs -esityssarjassa.
Juoni

Algerialainen Farid Benamar, Ranskan poliisin ilmiantaja, löydetään murhattuna pienestä ranskalaiskunnasta. Epätavallinen naispoliisikaksikko, Esther Lafarge ja Sally Marinelli (Isabelle Huppert ja Sandrine Kiberlain), alkaa tutkia poliisin mahdollista osallisuutta ilmiantajan murhaan.
Tuotanto

Tip Topin kuvaukset alkoivat toukokuussa 2012. Elokuva kuvattiin Belgiassa ja Luxemburgissa lähes neljän miljoonan euron budjetilla. Elokuvan tuotantoyhtiöinä olivat ranskalaiset Les Films Pelléas, Iris Films, Canal+, Ciné+ ja Hérodiade, luxemburgilainen Iris Productions sekä belgialainen Artémis Productions. Tip Topin virallinen traileri julkaistiin 4. heinäkuuta 2013.
Julkaisu ja vastaanotto

Tip Top sai ensi-iltansa Cannesin elokuvajuhlilla Ranskassa 19. toukokuuta 2013. Elokuva sai teatteriensi-iltansa Ranskassa 11. syyskuuta 2013 ja Belgiassa 25. joulukuuta 2013. Rézo Films oli elokuvan teatterilevittäjänä Ranskassa ja Alternative Films Belgiassa. Elokuva keräsi Ranskassa teatterikierroksensa aikana 82 834 katsojaa.
Tip Top on saanut elokuvakriitikoilta ja yleisöltä sekalaisen ja kielteisen vastaanoton. Rotten Tomatoes -sivuston mukaan 50% kriitikoista on antanut elokuvalle positiivisen arvosanan 5,5/10 keskiarvolla. Keräys perustuu 14 arviointiin. 75 käyttäjästä 22% on antanut elokuvalle positiivisen arvosanan 2/5 keskiarvolla. Metacritic-sivuston mukaan seitsemän arvostelun perusteella elokuva on saanut 64 pistettä sadasta mahdollisesta. Internet Movie Databasen 373 käyttäjää on antanut elokuvalle keskiarvon 4,8/10.
Tip Top julkaistiin Ranskassa DVD:lle 4. maaliskuuta 2014. Elokuva julkaistiin Yhdysvalloissa niin DVD:lle kuin blu-rayllekin 12. toukokuuta 2015.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- |
| Cannesin elokuvajuhlien SACD-palkinto (erikoismaininta) | Serge Bozon | Voitto |
| Cannesin elokuvajuhlien SACD-palkinto | Serge Bozon | Ehdokkuus |
| Cannesin elokuvajuhlien Art Cinema -palkinto | Serge Bozon | Ehdokkuus |
| Cannesin elokuvajuhlien Label Europa Cinemas | Serge Bozon | Ehdokkuus |
Aiheesta muualla

Tip Top Internet Movie Databasessa (englanniksi)
Tip Top AllMoviessa. (englanniksi)
Tip Top AlloCinéssä (ranskaksi)
Tip Top UniFrancessa (ranskaksi)
Tip Top JP’s Box-Officessa (ranskaksi)
Tölkinviilennin

Tölkinviilennin
Tölkinviilennin on muki, jonka päätarkoituksena on pitää juoma kylmänä tai kuumana, sillä se eristää lämpöä. Samalla kädet pysyvät lämpöisinä. Viilentimet on yleensä valmistettu neopreenistä. Viilentimestä käytetään muualla maailmassa muun muassa nimiä can cooler, cooler, neoprene cooler ja Koozies (Koozies on tuotemerkki Yhdysvalloissa) ja Australiassa nimeä stubby holder.
Stubby holder

Australiassa hieman suomalaista pulloa lyhyempiä ja leveämpiä 373 millilitran vetoisia pulloja nimitetään stubbyksi. Tästä viilennin on saanut nimekseen stubby holder. Australiassa käytettiin 1980-luvun alussa polyesteristä valmistettuja stubby holdereita, mutta 80-luvun puolivälissä tulivat neopreenistä valmistetut stubby holderit markkinoille Yhdysvalloista ja valtasivat markkinat. Nämä neopreenistä valmistetut stubby holderit ovat edelleenkin suosituin tuote Australiassa. Stubby holdereita alettiin käyttää markkinointiin, sillä se on edullinen markkinointitapa, jolla saadaan yrityksen oma logo näkyviin kuluttajien koteihin. Myös monet urheiluseurat, järjestöt ja yhteisöt teettävät stubby holdereita omilla logoillaan niin omaan käyttöön kuin myös rahankeruuseen.
Tuula Pukkila

Tuula Pukkila (s. 1943) on suomalainen animaattori, joka on erikoistunut vaha-animaatioon ja tehnyt useita lastenohjelmia Yle TV2 -kanavalle. Hän on ollut vaha-animaation uranuurtaja Suomessa.
Pukkila valmistui Taideteollisen oppilaitoksen kamerataiteen osastolta vuonna 1967 ja aloitti uransa elokuvaleikkaajana Suomi-Filmissä. Vuodesta 1972 hän on työskennellyt TV2:n lastenohjelmien toimitukselle, jossa hän aluksi ideoi ja juonsi joitain lastenohjelmia, ennen kuin ryhtyi vuonna 1976 tekemään vaha-animaatioita. Pukkilan tekemiä vaha-animaatiosarjoja ovat viisitoistaosainen Taikuri Savinen (1977), kahdeksanosainen Lohikäärme Justus (1982–1984), kymmenosainen Pallerot (1986–1987), viisiosainen Lohikäärme Justus maailmalla (1988–1989), kymmenosainen Tuohela (1994), yhdeksäntoistaosainen Viivi ja Leevi (1997–2001), yksiosainen Taikuri Savisen puutarha (2002), kymmenosainen Taikuri Savisen eläinpuisto (2003–2006) sekä 29 muunneltavaa versiota käsittävä Touhon nimipäiväonnittelut (2006–2011). Hän on myös kehittänyt vuonna 2012 Pikku Kakkosen postin alkutunnuksessa esiintyvän postineidin. Lisäksi hän on tehnyt joitain muita lyhyitä animaatioita muilla tekniikoilla. Pukkila on luonut kaikki vaha-animaationsa lähes yksin.
Aiheesta muualla

Tuula Pukkila Elonetissä.